CELEX: 32006R1887
Language: sk
Date: 2006-12-19 00:00:00
Title: Nariadenie Komisie (ES) č. 1887/2006 z  19. decembra 2006 o obnovení lovu jazyka morského obyčajného v zónach III a, III b, c, d (vody ES) Medzinárodnej rady pre výskum morí (ICES) plavidlami plaviacimi sa pod vlajkou Švédska

20.12.2006   
            
            
               SK
            
            
               Úradný vestník Európskej únie
            
            
               L 364/66
            
         
      NARIADENIE KOMISIE (ES) č. 1887/2006
   z 19. decembra 2006
   o obnovení lovu jazyka morského obyčajného v zónach III a, III b, c, d (vody ES) Medzinárodnej rady pre výskum morí (ICES) plavidlami plaviacimi sa pod vlajkou Švédska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 51/2006 z 22. decembra 2005, ktorým sa na rok 2006 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (3), sa stanovujú kvóty na rok 2006.
            
         
               (2)
            
            
               Podľa článku 21 ods. 2 nariadenia (EHS) č. 2847/93 Švédsko oznámilo Komisii 6. októbra 2006, že pozastaví lov jazyka morského obyčajného v zónach III a, III b, c, d (vody ES) Medzinárodnej rady pre výskum morí (ICES) svojimi plavidlami od 6. októbra 2006.
            
         
               (3)
            
            
               Podľa článku 21 ods. 3 nariadenia (EHS) č. 2847/93 a článku 26 ods. 4 nariadenia (ES) č. 2371/2002 Komisia prijala 1. novembra 2006 nariadenie (ES) č. 1631/2006, ktorým sa ustanovuje zákaz výlovu soley obyčajnej v zónach III a, III b, c, d (vody ES) Medzinárodnej rady pre výskum morí (ICES) plavidlami plaviacimi sa pod vlajkou Švédska, s účinnosťou od toho istého dátumu.
            
         
               (4)
            
            
               Podľa informácií, ktoré dostala Komisia od švédskych orgánov, sú počty kusov jazyka morského obyčajného stále k dispozícii v rámci švédskej kvóty v zónach III a, III b, c, d. Preto by sa mal lov jazyka morského obyčajného plavidlami plaviacimi sa pod vlajkou Švédska alebo registrovanými v Švédsku v týchto vodách povoliť.
            
         
               (5)
            
            
               Toto povolenie by malo byť účinné od 24. novembra 2006 s cieľom umožniť uzatvorenie kvóty na príslušný počet kusov jazyka morského obyčajného pred koncom prebiehajúceho roka.
            
         
               (6)
            
            
               Nariadenie Komisie (ES) č. 1631/2006 sa ruší s účinnosťou od 24. novembra 2006,
            
         PRIJALA TOTO NARIADENIE:
   Článok 1
   Zrušenie
   Nariadenie (ES) č. 1631/2006 sa týmto zrušuje.
   Článok 2
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 24. novembra 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2006
      
         
            Za Komisiu
         
         Jörgen HOLMQUIST
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 768/2005 (Ú. v. EÚ L 128, 21.5.2005, s. 1).
   
      (3)  Ú. v. EÚ L 16, 20.1.2006, s. 1. Nariadenie naposledy zmenené a doplnené nariadením (ES) č. 1782/2006 (Ú. v. EÚ L 345, 8.12.2006, s. 10).
   
      PRÍLOHA
      
                  Č.
               
               
                  64
               
            
                  Členský štát
               
               
                  Švédsko
               
            
                  Zásoba
               
               
                  SOL/3A/BCD
               
            
                  Druh
               
               
                  Jazyk morský obyčajný (Solea solea)
               
            
                  Zóna
               
               
                  III a, III b, c, d (vody ES)
               
            
                  Dátum
               
               
                  24. novembra 2006 – Obnovenie